text: САЩ и Великобритания ще работят за споразумение за свободна търговия | Банкеръ
  САЩ и Великобритания ще работят за споразумение за свободна търговия
  Великобритания е решена да напредва с Брекзит, заяви външният министър Доминик Рааб във Вашингтон
  Великобритания е готова и ще управлява рисковете, които биха последвали от изтеглянето от Европейския съюз, каквото и да се случи. Това заяви британският външен министър Доминик Рааб след срещата си във Вашингтон с американския държавен секретар Майк Помпео, предаде Ройтерс.
  "И е решена да напредва с Брекзит", добави той. Ние ще напуснем ЕС в края на октомври и сме решени да превърнем това в успех.
  Министърът отново потвърди решимостта на новия британски премиер Борис Джонсън и неговото правителство да напуснат ЕС на 31 октомври със или без сделка. Заедно с това Великобритания ще продължи да работи със САЩ за подписване на споразумение за свободна търговия възможно най-скоро след тази дата.
  Майк Помпео също потвърди, че американското правителство ще се стреми към подобно уреждане на отношения с Великобритания след Брексит. САЩ ще се придържа към ангажимента си да уважава британското решение за напускане на ЕС, заключи държавният секретар.